Slappe ledere og magelige medarbejdere er årsagen til den elendige service, der stortrives i mange danske butikker, skriver direktør.

OK. Vi har forstået det. Den traditionelle definition af kundeservice er passé. Nye salgskanaler kræver ny adfærd. Kunder vil have gode varer til rimelige priser, og hvis varerne købes i en fysisk butik, skal kundeservicen være til at føle og gøre en reel forskel. Særligt ved juletid, hvor danskerne bruger mange penge på gaver og behovet for empatisk hjælpsomhed i butikkerne er massivt.

Udviklingen har næret en hel bølge af planer og løfter, som skal redde detailhandlen: kunden i centrum, customer experience journey/mapping og buzzwords af samme skuffe, som kun toppes af disruption på hitlisten over sprogbrug i strategioplæg og præsentationer...